Държавен вестник, бр. 39, 2002 г., стр. 9

Б Р О Й  39
Д Ъ Р Ж А В Е Н   В Е С Т Н И К
С Т Р .  9
ПОСТАНОВЛЕНИЕ № 77
ОТ 9 АПРИЛ 2002 Г.
за приемане на Наредба за условията и реда за
издаване, отказ и отнемане на разрешения за
работа на чужденци в Република България
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за условия-
та и реда за издаване, отказ и отнемане на раз-
решения за работа на чужденци в Република
България.
Преходни и заключителни разпоредби
§ 1. Отменя се Наредбата за реда и условията
за издаване на разрешения за работа на чужден-
ци в Република България, приета с Постановле-
ние № 267 на Министерския съвет от 1992 г. (обн.,
ДВ, бр. 4 от 1993 г.; изм. и доп., бр. 56 от 1994 г.,
бр. 43 от 1996 г. и бр. 64 и 120 от 1997 г.).
§ 2. Издадените разрешения за работа на
чужденци на основание на отменената с § 1
наредба запазват срока на действието си.
§ 3. Постановлението влиза в сила два месеца
след обнародването му в “Държавен вестник”.
За министър-председател:
Костадин Паскалев
Главен секретар на Министерския съвет:
Севдалин Мавров
НАРЕДБА
за условията и реда за издаване, отказ и от-
немане на разрешения за работа на чужденци
в Република България
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат:
1. условията и редът за издаване, продължа-
ване, отказ и отнемане на разрешения за работа
на чужденци в Република България;
2. случаите на освобождаване от издаването
на разрешения за работа на чужденци в Репуб-
лика България;
3. допустимата обща продължителност на
заетостта.
Чл. 2. (1) Разрешението за работа е личен
документ, който удостоверява правото на чуж-
денеца да извършва трудова дейност на терито-
рията на Република България само за конкрет-
но юридическо или физическо лице и за посо-
чените в документа място, длъжност, вид и срок
на работа.
(2) Разрешение за работа се издава на чуж-
денец при:
1. наемане по трудово правоотношение от
работодател по смисъла на Кодекса на труда;
2. командироване в рамките на предоставяне
на услуги на територията на Република Бълга-
рия, с изключение на случаите по чл. 4, ал. 2, т. 5.
(3) Разрешението за работа се издава от
Агенцията по заетостта по образец съгласно
приложението.
Чл. 3. (1) Не се издават разрешения за рабо-
та и нямат право да бъдат наемани по трудово
правоотношение чужденци, които:
1. имат виза за краткосрочно пребиваване в
Република България;
2. имат разрешение за продължително преби-
ваване в Република България на основание чл. 24,
ал. 1, т. 2, 3, 6, 7, 8, 10, 11, 14, 15 и 16 от Закона за
чужденците в Република България (ЗЧРБ).
(2) На чужденци, които законно пребивават
на територията на Република България на ос-
нование извън посочените в ал. 1, може да се
издаде разрешение за работа, когато те са:
1. членове на семейството на чужденец, по-
лучил разрешение за продължително или пос-
тоянно пребиваване;
2. сключили брак с български гражданин;
3. лица от български произход;
4. лица, работили в предходен преди искане-
то за разрешение за работа период при услови-
ята на чл. 4, ал. 1, т. 2 и 3;
5. лица, работили без разрешение за работа
при условията на чл. 4, ал. 2, т. 5—при продъл-
жаване на заетостта над 3 месеца.
Чл. 4. (1) Не се изискват разрешения за ра-
бота на чужденци, които:
1. са с разрешено постоянно пребиваване в
Република България или са с приравнени на
техните права чрез предоставено им право на
убежище, признат статут на бежанец или хума-
нитарен статут;
2. са наети или изпратени на работа по сила-
та на международен договор, страна по който е
Република България, когато освобождаването
от задължението за притежаване на разреше-
ние за работа е предвидено в договора;
3. са изпратени в страната по силата на меж-
дуправителствени договори и програми за оказ-
ване на правна, финансова, експертна, хумани-
тарна и друга помощ на български институции,
с които не са в трудови правоотношения;
4. са управляващи търговски дружества или
клон на чуждестранно юридическо лице;
5. са членове на управителни съвети и съвети
на директорите на търговски дружества, докол-
кото не работят и по трудово правоотношение;
6. са представители на чуждестранни тър-
говски дружества, регистрирани в Българската
търговско-промишлена палата;
7. са акредитирани като членове на чужде-
странни дипломатически, консулски и търгов-
ски представителства, както и на представител-
ства на международни организации в Републи-
ка България;
8. са официално акредитирани в Министер-
ството на външните работи на Република Бъл-
гария кореспонденти на чуждестранни средст-
ва за масово осведомяване;
9. при запазване на тяхното обичайно преби-
ваване в чужбина са участници в научни, кул-
турни или спортни мероприятия от обществена
значимост, ако дейността им в Република Бъл-
гария не надхвърля 3 месеца;